laion/Wikipedia-Exotic huggingface dataset:
The Immaculate Collection

The Immaculate Collection (בעברית: האוסף ללא רבב) הוא אלבום אוסף הלהיטים הראשון של זמרת מדונה. האלבום יצא לאור ב-9 בנובמבר 1990 על ידי חברות התקליטים סייר רקורדס והאחים וורנר. האלבום מכיל אוסף של להיטים של הזמרת מאז תחילת הקריירה שלה ועד שנה זו בגרסאות רמיקס או בגרסאות ערוכות, וגם נכללים בו שני שירים חדשים: "Justify My Love" ו-"Rescue Me". שם האלבום הוא למעשה משחק המילים המתקשר למריה הבתולה ולחטא הקדמון. מגזין הרולינג סטון דירגו את האלבום במקום ה-138 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי מהדורות שנוצרו בעבר. באירופה הוציאה מדונה מהדורה מיוחדת של האלבום בשם The Holiday Collection ובממלכה המאוחדת הוציאה מחדש את השיר "Holiday". בנוסף לכך, האלבום הפך לראשון אי פעם אשר בו השתמשו בטכנולוגיית אודיו QSound. "Justify My Love" היה לסינגל הראשון מהאלבום אשר זכה להצלחה רבה, ואף הגיע למקום הראשון בארצות הברית מה שהפך אותו לשיר התשיעי של הזמרת שעשה זאת. הוא גם הפך לאחד מהשירים הכי שנויים במחלוקת שלה בעקבות הווידאו קליפ הפרובוקטיבי שלו. הסינגל השני שיצא מהאלבום היה "Rescue Me" אשר נכנס למקום ה-9 בארצות הברית, אף על פי שלא יצא לו קליפ. בכך גם מדונה הפכה לאמנית הנשית המצליחה ביותר במצעד האמריקאי באותה התקופה. האלבום זכה להצלחה עולמית בעולם בכך שנמכר בכ-32 מיליון עותקים, מה שהופך אותו לאחד מהאלבומים הנמכרים בהיסטוריה ולאלבום האוסף הנמכר ביותר בהיסטוריה על ידי אמן סולו. הוא הגיע למעמד יהלום בארצות הברית, ובכך הפך לאלבום השני שלה שעשה זאת. בנוסף, היה האלבום לשני של אמנית אישה, אשר שהה הכי הרבה שבועות במקום הראשון במצעד האלבומים הבריטי. מידע על האלבום The Immaculate Collection באתר MusicBrainz מידע על האלבום The Immaculate Collection באתר AllMusic האלבום The Immaculate Collection באתר Discogs האלבום The Immaculate Collection באתר ספוטיפיי מכירות בישראל נכון לאוגוסט 2001. מכירות בצרפת נכון למרץ 2012. Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) "Madonna Justify My Love Chart History". Billboard. נבדק ב-2018-02-28. madonna (2009-10-26), Madonna - Justify My Love (video), נבדק ב-2018-02-28 "Madonna Rescue Me Chart History". Billboard. נבדק ב-2018-02-28. "Madonna Chart History". Billboard. נבדק ב-2018-02-28. "Happy Birthday, Madonna!". archive.is. 2012-07-12. נבדק ב-2018-02-28. "Gold & Platinum - RIAA". RIAA (באנגלית אמריקאית). נבדק ב-2018-02-28. Official Charts - Home of the Official UK Top 40 Charts, www.officialcharts.com (באנגלית) "American album certifications – Madonna – The Immaculate Collection" "אלבומים ומכירות בארץ" (אלבומים ומכירות בישראל). (עמ' 56), באתר לאשה, ‏13 באוגוסט 2001. "French album certifications – Madonna – The Immaculate Collection" "Madonna : une carrière en 12 chiffres" "Happy Birthday, Madonna!"
אוסקר פנו

אוסקר פנו (בספרדית: Oscar Panno;‏ נולד ב־17 במרץ 1935 בבואנוס איירס) הוא שחמטאי ארגנטינאי בדרגת רב אמן. היה אלוף ארגנטינה בשחמט מספר פעמים, התחרה באליפות העולם בשחמט. הוא היה הראשון בין השחמטאים הארגנטינאים הבולטים שהיה יליד ארגנטינה. בשנת 1953 זכה באליפות העולם לנוער. בשנת 1953 הוענק לו תואר אמן בינלאומי ובשנת 1955 רב-אמן. בשנת 1956 הוא סיים במקום התשיעי בתחרות המועמדים. בהמשך, הוא זכה במספר תחרויות[דרושה הבהרה]. בסוף שנות ה-50 של המאה ה-20 הוא סיים לימודי הנדסת בניין. מאז הוא בעיקר עסק במקצוע, ושיחק רק בתחרויות שחמט משניות. בסוף שנות ה-60 של המאה ה-20 הוא חזר להתחרות בתחרויות משמעותיות. הוא זכה באליפות ארגנטינה לשחמט בשנים 1953, 1985 ו-1992. בשנת 1999 הוא השתתף בתחרות לזכר ניידורף וחלק מקומות 5–7 עם אריאל סורין. בין השנים 1954 ל-1992 השתתף אוסקר פנו ב-11 אולימפיאדות שחמט: מדיה וקבצים בנושא אוסקר פנו בוויקישיתוף אוסקר פנו, באתר צ'סגיימס (באנגלית) אוסקר פנו, באתר פיד"ה (באנגלית) Panno, Oscar - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Demon Days

Demon Days הוא אלבום האולפן השני של הלהקה הווירטואלית גורילז (Gorillaz), שיצא במאי 2005. באלבום מתארחים מס' אמנים והרכבים (פירוט ברשימת השירים). האלבום הגיע למקום השישי במצעד מכירות האלבומים הרשמי של ארצות הברית - The Billboard 200. הקרדיט על כתיבת השירים ניתן ללהקה. חלק מהשירים נכתבו בשיתוף עם אמנים אחרים (פרוט בטבלה). בחלק מהשירים יש הופעות אורח של אמנים אחרים (פרוט בטבלה). גראמי 2006 - על .Feel Good Inc - שיר פופ עם שיתוף פעולה בין 2 אמנים עם קולות (Best Pop Collaboration With Vocals) פרסי המוזיקה של MTV לשנת 2005 (2005 MTV Europe Music Awards)- הלהקה הטובה ביותר (Best Group) אתר האינטרנט הרשמי של Demon Days מידע על האלבום Demon Days באתר MusicBrainz מידע על האלבום Demon Days באתר AllMusic האלבום Demon Days באתר Discogs האלבום Demon Days באתר ספוטיפיי האלבום Demon Days באתר דיזר האלבום Demon Days באתר אפל מיוזיק האלבום Demon Days באתר טיידל האלבום Demon Days באתר יוטיוב ביקורת ב-allmusic
מקסים פליינקו

מקסים ולדימירוביץ' פליינקו (ברוסית: Максим Владимирович Палиенко; נולד ב-18 באוקטובר 1994, סמרה, רוסיה) הוא כדורגלן רוסי, בלם מועדון ניז'ני נובגורוד. מקסים הוא בוגר בית הספר לכדורגל של מועדון הכדורגל "לאדה" מהעיר טוליאטי. ב-2011, הוא שיחק במועדון "קרילייה סובייטוב" וב-22 ביולי 2013, הוא ערך את הופעת הבכורה שלו בליגת העל, כשהוא מחליף בדקה ה-71 את איליה מקסימוב במשחק החוץ נגד צסק"א. בקיץ 2015 הקבוצה לא חידשה את החוזה עם השחקן ופליינקו עבר למועדון הכדורגל זניט וצורף לסגל קבוצת זניט-2. את הופעת הבכורה שלו ב"זניט" ערך לראשונה ב-11 במאי 2016, במשחק במחזור ב-28 נגד "מורדוביה" (3:0) כשעלה להחליף בדקה ה-81. ב-21 ביולי 2016 חתם על חוזה לשנתיים עם המועדון מהליגה הראשונה טוסנו, ממחוז לנינגרד. בקיץ 2018 עבר לקבוצת ניז'ני נובגורוד. הוא הופיע משחק אחד בהרכב נבחרת רוסיה בכדורגל עד גיל 21, במשחק נגד פינלנד באוקטובר 2016. מדיה וקבצים בנושא מקסים פליינקו בוויקישיתוף מקסים פליינקו, באתר Transfermarkt מקסים פליינקו, באתר Soccerway מקסים פליינקו, באתר WorldFootball.net פרופיל באתר Sports.ru (ברוסית) מקסים פליינקו באתר ליגת העל הרוסית בכדורגל
Chown

chown (באנגלית: Change Owner; "החלפת בעלות") היא פקודה במערכת הפעלה דמוית יוניקס המחליפה בעלים של קבצים וספריות במערכת ההפעלה. הבעלות על כל קובץ במערכת יכולה להשתנות רק על ידי משתמש-על. לא ניתן להחליף בעלות על קובץ באמצעות משתמש שאינו מורשה לכך גם כאשר המשתמש הוא בעל הקובץ המקורי. שינוי שם קבוצה יתבצע בעזרת פקודת chgrp. השימוש הסטנדרטי בפקודת chown, בסביבת יוניקס, יתבצע כדלקמן: chown username file.sh ניתן לשלב ערכים נוספים: chown -r - שינוי רקורסיבי על קבצים ותיקיות. chown -c - הצגה ושינוי קבצים שהשתנו. man chown - יציג את ספר הוראות של פקודה זו. רשימת פקודות יוניקס (באנגלית) רשימת פקודות CMD (באנגלית)
הרמן פילניק

הרמן פילניק (בספרדית: Herman Pilnik;‏ 8 בינואר 1914 – 12 בנובמבר 1981) היה שחמטאי יהודי-ארגנטינאי בדרגת רב אמן. היה אלוף ארגנטינה בשחמט מספר פעמים, התחרה באליפות העולם בשחמט. הרמן פילניק נולד בשטוטגרט למשפחה יהודית שמקורה בליטא. בשנת 1930 הוא זכה באליפות שטוטגרט בשחמט. באותה שנה הוריו יצחק ואידה פילניק עם הילדים עברו לארגנטינה. פילניק החל להשתתף בתחרויות בדרום אמריקה. הוא זכה באליפות ארגנטינה בשנים 1942, 1945 ו-1958. בשנת 1944 הוא חלק את המקום ראשון בתחרות עם מיגל ניידורף. לאחר סיום מלחמת העולם השנייה הוא זכה במספר תחרויות שנערכו באירופה. בשנת 1950 הוענק לו תואר אמן בינלאומי ובשנת 1952 רב-אמן. בשנת 1956 הוא סיים במקום התשיעי בתחרות המועמדים. בהמשך הוא זכה במספר תחרויות. בסוף שנות ה-50 של המאה ה-20 עבר לצ'ילה. לאחר מספר שנים הוא חזר לארגנטינה, ואחר כך עבר לוונצואלה בה התפרנס כמאמן שחמט. נפטר ב-12 בנובמבר 1981. בין השנים 1950 ל-1958 השתתף פילניק ב-5 אולימפיאדות שחמט: מדיה וקבצים בנושא הרמן פילניק בוויקישיתוף הרמן פילניק, באתר צ'סגיימס (באנגלית) Pilnik, Herman - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ארגנטינאים. אתם מוזמנים לתרום לוויקיפדיה ולהרחיב אותו.
טרנינג (סדרת טלוויזיה)

טרנינג היא קומדיית מצבים ישראלית לנוער ששודרה החל מ-29 באפריל 2018 בערוץ KidZ למנויי HOT, כאשר היא הראשונה שהופקה בלעדית למנויי החברה. הסדרה נוצרה על ידי ירון ארזי, ששימש גם כתסריטאי הראשי שלה, ובוימה על ידי אורי כץ. הסדרה הופקה על ידי סוכנות ADD. פנימיית "פריש" היא הבית של ספורטאי העתיד של ישראל. חממת מצטיינים בניהולה של ויקי פריש, מיידת פטיש מיתולוגית ועטורת מדליות. כשפרשה, החליטה ויקי להקדיש את חייה ללמד ספורטאים צעירים ומבטיחים איך מגיעים להישגים, איך ממקסמים את היכולות שלהם ואיך שמים חומר משלשל ליריבים שלהם במידת הצורך. לשיטתה, הכל כשר בדרך למדליה הנכספת. "טרנינג" מביאה את סיפוריהם המצחיקים של ספורטאים צעירים ומבטיחים שמתמודדים ביחד, ואת ההתמודדות שלהם עם הלחץ להישגיות והצטיינות לצד חיי חברה צפופים בתנאי פנימייה. אדר ויצמן (גאיה גור אריה) - סטודנטית לווטרינריה. אחותה התאומה של ליאור והמנהלת האישית שלה. עברה לפנימייה בעיקר כי התאהבה בסתיו, אך גם כי ויקי איימה שאם לא תעבור לפנימייה כדי לעזור לאחותה ליאור היא תסלק את ליאור מן הפנימייה. היא פחדה ממטוסים בעבר. ליאור ויצמן (גאיה גור אריה) - טניסאית. אחותה התאומה של אדר, נוהגת לאחר באופן תמידי ואינה מסודרת ומרבה לאבד את חפציה. גבי לוסטיג (נאיה פדרמן) - ילדה ספורטאית ונאמנה, לוחמת סיף, אלופת אירופה בסיף, המועדפת על ויקי. תמיד רוצה להיות מקום ראשון ולא אוהבת להפסיד, תחרותית במיוחד. התאהבה בלביא אך התאכזבה ממנו לאחר שניצחה אותו. ויקי פריש (מיקי קם) - מנהלת הפנימייה ואמו של עלמה. מעדיפה את גבי מאשר כל האחרים. דואגת מאוד לפנימייה והניצחונות חשובים לה יותר מכל, אך למרות זאת היא טובת לב. עלמה פריש (חן מזרחי) - הבן הלא יוצלח של ויקי שרצתה ללדת בת ולכן כאשר נולד לה בן החליטה בכל זאת לקרוא לו עלמה. עצלן בעקבות אלרגיה. סתיו יולזארי (עמית רהב) - הילד הכי יפה בפנימייה, שחיין, אוהב לישון, חברו הטוב ביותר של יגיל ומעריץ אותו. טיפש. פוחד ממחטים. יודע לרקוד סלסה. מפסיד בכוונה בתחרויות בין-לאומיות כדי לא לשיר את ההמנון שבו הוא מתבלבל. יגיל חצרוני (עמית מורשת) - החנון של הפנימייה. שחמטאי. חברו הטוב ביותר של סתיו ונערץ על ידו. מסתובב כל הזמן עם עיתון שיש בו כתבה עליו. מאוהב בליאור. חושב שהוא חתיך ומקובל. לביא מרציאנו (אור טרגן) - שחקן ג'ודו, אלוף ישראל בג'ודו, מתאהב בקלות. קצת טיפש. חבר של גבי. דוראל דדוש / צפריר בן ארצי (גיא לואל) - הפסיכולוג של הפנימייה, בעל תעודות לא חוקיות. "טרנינג", במיזם "אישים" לתיעוד היצירה הישראלית הפרק הראשון של הסדרה, סרטון בערוץ "HOTVODyoung", באתר יוטיוב (אורך: 24:21)
OpenVMS

OpenVMS (ובקיצור VMS, ראשי תיבות של Virtual Memory System) היא מערכת הפעלה שמיועדת למחשבים עם מעבדי VAX‏ ,Alpha ו־Itanium. המערכת נוצרה על ידי חברת Digital Equipment Corporation (היום VSI), שגם פיתחה את מחשבי ה־VAX ו־Alpha. VMS פותחה במקור כמערכת הפעלה למיני-מחשבים מסדרת VAX. גרסתה הראשונה יצאה בשנת 1978, יחד עם השקת הדגם הראשון של מחשב VAX‏ (VAX-11/780). העיצוב שלה התבסס על מערכות הפעלה קודמות של Digital, בפרט RSX של מחשבי PDP, אך החידוש העיקרי בה היה ניהול זיכרון וירטואלי ועבודה במצב של 32 ביט. בשנת 1983 הוצג חידוש נוסף ב־VMS - ה־VAXCluster, שהיה ליישום המסחרי המצליח הראשון של אשכול מחשבים - רשת מחשבים שמגבים אחד את השני ומשתפים משאבי אחסון ותורי הדפסה. VMS פעלה בכל הסוגים של מחשבי VAX - הן השרתים הגדולים והן תחנות MicroVAX‏ ,VAXstation וכו'. בשנת 1992 השיקה חברת Digital את המעבד החדש Alpha, שפעל בטכנולוגיית RISC ויחד איתו הציגה את הגרסה החדשה של VMS שידעה לפעול גם במעבדים אלה. VMS קיבלה מספר תכונות חדשות של תמיכה בפרוטוקולים פתוחים כפי שהוגדרו על ידי POSIX ובהתאם שמה שונה ל־OpenVMS. בשנת 2005 יצאה הגרסה הרשמית הראשונה של OpenVMS למעבדי Itanium. בדומה ליוניקס, VMS היא מערכת הפעלה בעלת ממשק טקסטואלי ביסודה. שפת הפקודות של VMS נקראת DCL - Digital Command Language; בהשוואה לפקודות shell של יוניקס ו־DOS פקודות DCL נראות יותר כמו מילים שלמות באנגלית ופחות כמו קיצורים. בתחנות עבודה מבוססות VMS ניתן לעבוד גם בסביבה הגרפית DECwindows, גרסה של X11. VMS תומכת במספר פרוטוקולי תקשורת. הפרוטוקול העיקרי שלה הוא DECnet, פרוטוקול קנייני של Digital‏. VMS תומכת גם בפרוטוקולי חבילת הפרוטוקולים TCP/IP ובפרוטוקול LAT לעבודה מול מסופים "טיפשים" (כגון VT). מדיה וקבצים בנושא OpenVMS בוויקישיתוף אתר האינטרנט הרשמי של OpenVMS האתר הרשמי של OpenVMS תיעוד מלא של OpenVMS
סוזי קסטיו

סוזי קסטיו (אנגלית: Susie Castillo; נולדה ב-27 באוקטובר 1979) היא שחקנית, מנחת טלוויזיה ודוגמנית אמריקאית. מיס ארצות הברית 2003. קסטיו נולדה במסצ'וסטס לאם פורטוריקנית ואב דומינקאי וכשהייתה ילדה הוריה התגרשו, בגיל שש עשרה החלה לעבוד כדוגמנית באופן מקצועי והופיעה במספר מגזיני נוער ופרסומות. ב-1998 נבחרה למיס נוער מסצ'וסטס וייצגה את מסצ'וסטס בתחרות מיס נוער ארצות הברית הארצית אך לא זכתה, התחרות שודרה בשידור חי, אך הופסקה באמצע עקב נאומו של ביל קלינטון אודות יחסיו עם מוניקה לווינסקי. ב-2001 היא סיימה תואר בעיצוב פנים. ב-2002 נבחרה למיס מסצ'וסטס 2003 בטקס שנערך באוניברסיטת ברידג'ווטר ובכך נהייתה ללטינית הראשונה שזוכה בתואר זה. בתחרות מיס ארצות הברית 2003 שנערכה בטקסס זכתה במקום הראשון מבין 52 נציגות מדינות ארצות הברית. בתחרות מיס תבל 2003 שנערכה בפנמה הלבוש הלאומי שלה היה תלבושת של וונדר וומן ועלתה לשלב חמש עשרה המועמדות הסופיות שעלו לגמר. ב-2004 הייתה שופטת בתוכנית "הברבור" העוסקת במתמודדות העוברות מהפך במראה על ידי ניתוחים פלסטיים. ב-2005 הנחתה את תחרות מיס נוער ארצות הברית, היא ביצעה הופעות אורח בקומדיות "אשתי וילדיי" ו"חצי חצי" וכמו כן גם בתוכנית הרדיו "On-Air" עם ראיין סיקרסט. היא שימשה כמנחה קבועה בערוץ MTV, ב-2007 החלה לשמש כדוברת של חברת ניוטרוגינה, ב-2008 הנחתה את תוכנית המציאות בערוץ ABC Family "מלכת הנשף של אמריקה" (America's Prom Queen), בתוכנית התמודדו תלמידות תיכון מרחבי ארצות הברית ובכל פרק ניתן למתמודדות משימה הקשורה לנשף הסיום. ב-2009 הנחתה את תוכנית הריקודים "Superstars of Dance". ב-2010 הייתה חלק מצוות התוכנית "School Pride" אותה יצרה שריל היינס במסגרתה עוקבים אחר תלמידים, מורים וצוות בתי ספר שבהם נערך מהפך בקהילת בית הספר. ב-2008 שיחקה בקומדיה "בית הכאב של טיילר פרי", וב-2011 שיחקה בפרק של הסדרה "קאסל". בשנת 2014 שיחקה בתפקיד קטן בסרט הפשע הביוגרפי "שוד ושבר" של הבמאי טריסטן פטרסון, אודות סיפורו של אדי דודסון, שבמשך שנה בלבד שדד מעל ל-60 בנקים. בשנת 2018 שיחקה בסרט האימה הקנדי "הקיץ של 84". מדיה וקבצים בנושא סוזי קסטיו בוויקישיתוף אתר האינטרנט הרשמי של סוזי קסטיו סוזי קסטיו, במסד הנתונים הקולנועיים IMDb (באנגלית) סוזי קסטיו, במסד הנתונים הקולנועיים KinoPoisk (ברוסית)
NRK1

NRK1 (לפני 1966 נקרא NRK או "הטלוויזיה") הוא ערוץ טלוויזיה ציבורי נורווגי, המופעל על ידי NRK, גוף השידור הציבורי של נורווגיה. הערוץ הוא הוותיק ביותר בנורווגיה. שידורי הניסיון של הערוץ החלו ב-12 בינואר 1954 והשידורים הקבועים הראשונים החלו ב-13 באפריל 1958. השידורים הרגילים החלו ב-20 באוגוסט 1960. מלבד תוכניות מקוריות המשודרות בערוץ, משודרות גם תוכניות מארצות הברית, בריטניה ואוסטרליה. כמו כן נרכשות סדרות טלוויזיה ממדינות נורדיות אחרות, יחד עם הפקות משותפות (דוגמת הנורדיזיון). בשנת 2020 עמד שיעור הצפייה בערוץ על 35.7%, ובכך הוא הנצפה ביותר במדינה. ביום שלישי, 12 בינואר 1954 ביצע NRK את ניסיון השידור הראשון. הניסיון ארך 32 דקות ושודר בו שעון עם דקות ושניות. שידורי טלוויזיה קבועים החלו ב-13 באפריל 1958. באותה העת עבדו בערוץ 11 עובדים בלבד, 3 שעסקו בצד התוכן ו-8 טכנאי שידורים. עד שנת 1995 נקרא הערוץ באופן רשמי "NRK טלוויזיה", או רק "NRK" בשפת היום-יום. עד תחילת שידורי ערוץ TV 2 בנורווגיה בשנת 1992, במשך 34 שנים, היה הערוץ הארצי היחיד בנורווגיה, ולכן נהגו לכנותו בשפת היום-יום גם "הטלוויזיה". ב-1 בינואר 1996 שינה הערוץ את שמו ל-NRK1 בשל תחילת שידורי ערוץ NRK2. יחד עם שינוי זה, שונתה גם האריזה הגרפית של הערוץ. הערוץ החליף כמה פעמים לאורך השנים את סמליו, והשינוי האחרון היה בשנת 2011. סמלי NRK כוללים בעיקר את הצבע כחול. מתחילת שידורי הערוץ, עד שנות ה-80 הוא היה מונופול שידורים בנורווגיה. המונופול נשבר בבתים הקרובים לגבול עם שוודיה, שיכלו לקלוט את שידורי הטלוויזיה השוודית, ובתים המחוברים לכבלים. בסוף שנות ה-80 הוקמו ערוצים TVNorge ו-TV3 כמתחרים הראשונים לשידורי NRK. בשנת 1992 הוקם ערוץ TV 2 כערוץ המסחרי הארצי הראשון בנורווגיה. על אף התחרות, מאז הקמתו הערוץ הוא הפופולרי ביותר בנורווגיה, עם נתח שוק של 30.7% בשנת 2016, ושל 32.8% בשנת 2017. TV 2 TV 2 Zebra TVNorge TV3 אתר האינטרנט הרשמי של NRK1 Market shares Norweigian TV channels, media norway צפייה בערוצי טלוויזיה בנורווגיה בשנת 2017
אליפות העולם בשחמט 1958

אליפות העולם בשחמט 1958 הייתה תחרות שאורגנה על ידי פיד"ה. היא כללה דו-קרב בין אלוף העולם וסילי סמיסלוב ומיכאל בוטביניק שהחל ב-4 במרץ והסתיים ב-9 במאי 1958 בניצחונו של מיכאל בוטביניק. אליפות העולם בשחמט 1957 הסתיימה בניצחון של וסילי סמיסלוב על מיכאל בוטביניק. בהתאם לכללים, לאלוף העולם המודח הייתה זכות למפגש נוסף. למנצח בדו-קרב היה מוענק תואר אלוף העולם. אם הדו-קרב, היה מסתיים בתיקו לאחר 24 משחקים, וסילי סמיסלוב היה נותר אלוף העולם. הדו-קרב התקיים במהלך 4 במרץ - 9 במאי 1958 במוסקבה. הוא כלל 24 משחקים. משחקי הדו-קרב, באתר צ'סגיימס (באנגלית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
רכס רדה

רכס רֶדֶה או רכס אֱאוּרֶדֶה או רכס וְרֶדֶה (באנגלית: Wrede Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. שטחו של הרכס 419 קמ"ר, וגובהו 1,614 מטרים מעל פני הים. הרכס ממוקם בין נהר אינג'ניקה לבין נחל רדה. שם הרכס אומץ רשמית ב-23 באפריל 1940. רכס רדה באתר ממשלת קולומביה הבריטית רכס רדה באתר summitsearch תצלום לוויין ומידע גאוגרפי מפה טופוגרפית של הרכס מזג אוויר עדכני עבור רכס רדה לפי מקור אחר, 690 קמ"ר מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
הרי הייזלטון

הרי הייזלטון (באנגלית: Hazelton Mountains) הם קבוצת רכסי הרים המהווים את החלק היבשתי של רכסי קיטימט בצפון מערב פרובינציית קולומביה הבריטית שבקנדה. שטח הרכסים 25,118 קמ"ר, גובהם 961 מטרים מעל פני הים, והם ממוקמים צפונית למאגר נצ'אקו, בין נהר נאס לרמת נצ'אקו, ובין הרי החוף לנהר באלקליי.  הרי הייזלטון מהווים חלק מההרים הפנימיים. ממערב להם מצויים רכסי קיטימט, וממזרח להם הרי סקינה. מצפון להרי הייזלטון, מעבר לנהר נאס, מצויים הרי הגבול.  הרי הייזלטון כוללים כמה תת-רכסים: צפונית לנהר סקינה: רכסי נאס רכסי נאס כוללים את הר הגעש הפעיל חרוט ציקס. רכס קיספיוקס דרומית לנהר סקינה: רכסי באקלי, בהם פסגות שבע האחיות, שהן הגבוהות בהרי הייזלטון רכס בורנייט רכס האוסון, שפסגתו הגבוהה ביותר היא פסגת האוסון רכס או. קיי. רכס רושה דבולה רכס טלקווה רכסי טאהצה הכוללים את: רכס צ'יקאמין רכס קאסאלקה רכס מוריס רכס סיבולה רכס טוצ'קוונייאלה רכס וייטסייל רכס פאטולו מידע גאוגרפי: Stuart S. Holland, Landforms of British Columbia, PP 57-58 העדרם של קרחונים בהרי הייזלטון: Jane G. Ferrigno, U.S. Geological Survey Professional Paper, PP 16-17 הרי הייזלטון באתר ממשלת קולומביה הבריטית הרי הייזלטון באתר ממשלת קנדה מפה טופוגרפית של קולומביה הבריטית תצלום לוויין ומידע גאוגרפי מפה טופוגרפית של הרי הייזלטון הרי הייזלטון באתר summitsearch אתרי נופש בהרי הייזלטון מזג אוויר עדכני עבור הרי הייזלטון תחזית מזג אוויר עדכנית עבור הרי הייזלטון סטטיסטיקות מזג אוויר עבור הרי הייזלטון פארקים פרובינציאליים: הפארק הפרובינציאלי שבע אחיות הפארק הפרובינציאלי אגם סילי לפי מקור אחר 18,696 קמ"ר מידע גאוגרפי באתר אנציקלופדיית ההרים הקנדית מידע גאוגרפי
יחסי בנגלדש–יוון

יחסי בנגלדש–יוון הם היחסים הדו-צדדיים בין הרפובליקה העממית של בנגלדש לבין הרפובליקה ההלנית. היחסים הדיפלומטיים בין שתי המדינות כוננו במרץ 1972, כאשר יוון הייתה אחת המדינות הראשונות שהכירו בבנגלדש. בנגלדש ויוון הביעו עניין הדדי בהרחבת הסחר וההשקעה הדו-צדדית בין שתי המדינות. בנגלדש מייצאת ליוון בעיקר בגדים, תרופות, קרמיקה, מזון קפוא ומוצרי עור. יוון גם הביעה עניין ברכישת אוניות מבנגלדש. בנגלדש מאידך מעוניינת בשיתוף פעולה כלכלי עם יוון בתחומי חקלאות, ספנות, תיירות ואנרגיה מתחדשת. נכון לשנת 2009, כ-20,000 גולים בנגלים מתגוררים ביוון. רוב קהילת הגולים הבנגלים ביוון מתגוררת באתונה. בשנת 2013 השר היווני ניקוס דנדיאס ערך ביקור רשמי בדאקה, בירת בנגלדש. בנגלדש מחזיקה בשגרירות באתונה. מאידך, יוון מחזיקה בקונסוליה בבנגלדש. יחסי בנגלדש-ספרד יחסי טג'יקיסטן-יוון מדיה וקבצים בנושא יחסי בנגלדש–יוון בוויקישיתוף "Bangladesh becoming economic power". The Daily Star. נבדק ב-12 ביוני 2014. {{cite news}}: (עזרה) "Greece to boost ties with Bangladesh". The Financial Express. נבדק ב-12 ביוני 2014. {{cite news}}: (עזרה) "President urges Greece to import ship from Bangladesh". The Bangabhaban. אורכב מ-המקור ב-2014-06-27. נבדק ב-12 ביוני 2014. {{cite news}}: (עזרה) "Greece to open permanent mission in Dhaka soon". New Age. נבדק ב-12 ביוני 2014. {{cite news}}: (עזרה) Victor Roudometof; Vasilios Makrides (2010). Orthodox Christianity in 21st Century Greece: The Role of Religion in Culture, Ethnicity, and Politics. Ashgate Publishing, Ltd. p. 93. ISBN 978-0-7546-6696-7. "Greece hails Bangladesh's vibrant economy". Bangladesh Sangbad Sangstha. נבדק ב-12 ביוני 2014. {{cite news}}: (עזרה)(הקישור אינו פעיל) שגרירות בנגלדש ביוון נציגות יוון בבנגלדש
סרג' לנדסמן

סרג' לנדסמן (ידוע גם כ"ישראל בן-ארצי", 1928 – 1998) נחשב לאבי תורת המכ"ם בישראל. זוכה פרס ביטחון ישראל ופרסים רבים נוספים. נולד בווינה להורים מתבוללים ולאחר השואה עבר לאיטליה. בשנת 1951 סיים לימודי הנדסה באוניברסיטת רומא וקבל תואר מהנדס. ב-1952 החל לעבור בחברת מיקרולמבדה ועסק בפיתוח המכ"מים הראשונים שפיתחו האיטלקים לאחר מלחמת העולם השנייה - SGB ו-TPSID. לאחר מספר שנים הפך להיות מנהל מחלקת המחקר ופיתוח בחברה. בשנת 1959 עבר לעבוד בחברת SISPRE ובשנת 1961 היגר לצרפת והתקבל לעבודה בחברת CSF (תומפסון) כאחד ממנהלי ההנדסה של החברה. בתפקיד זה עסק בין היתר בפיתוח מכ"ם סירנו עבור מטוס המיראז' 3. בתקופת ההמתנה שקדמה למלחמת ששת הימים חל מהפך בנפשו של לנדסמן - הוא התחבר ליהדותו וחש הזדהות עמוקה עם העם היהודי ומדינת ישראל הנלחמת על חייה. כשנה לאחר המלחמה, ב-1968, עלה לישראל והחל מיד לעבוד בחברת אלתא. בעבודתו זו התגלה כמומחה בינלאומי בתורת המכ"ם, ותרם תרומה מכרעת להתפתחות הטכנולוגית בתחום המכ"ם בחברה ובמדינת ישראל. למרות הצלחתו, הוא התקשה להסתגל לבירוקרטיה ולעבודת מטה קפדנית במפעל גדול, ובשנת 1973 פרש להקים חברה משלו - חברת מא"ל (מעבדה אלקטרונית לנדסמן). מאוחר יותר הוא הקים שתי חברות נוספות - אסטרס ואלפין. בנובמבר 1982 העביר את חברת מא"ל לחברת אלתא. במשך כ-20 שנה (עד שנת 1993) המציא מספר רב של המצאות בתחום המכ"ם והלוחמה האלקטרונית, שחלק מהן עדיין מסווגות. במהלך השנים זכה בפרס ביטחון ישראל (1974), פרס חיל האוויר (1982), בציון לשבח של פרס ביטחון ישראל (בשנת 1984) ובפרס ראש מפא"ת לחשיבה יוצרת (בשנת 1994). פרויקטים רבים שבשימוש מערכת הביטחון כיום, החלו ברעיונות ובפיתוחים של לנדסמן. הוא תרם תרומה מכרעת לביטחון ישראל בתחום המכ"מים הימיים (על ספינות הטילים), המכ"מים המוטסים (במטוס הכפיר ובפרויקט הלביא), מכ"מי בקרת אש, מערכות התרעה למטוסים מפני טילים (מהם צמחה מערכת ה-Flight Guard), מכ"מי סריקה אלקטרונית (Phased Array) המהווים חלק מגוף המטוס (בשימוש במטוסי הפלקון), הגנה אקטיבית על רכב קרבי (באמצעות מכ"ם), פיתוח ראשוני של מכ"ם אסטרטגי לגילוי והתרעה מפני טילים בליסטיים ארוכי טווח (שהיווה מאוחר יותר השראה למכ"ם אורן ירוק) ופיתוחים רבים נוספים. מעבר לתרומתו הטכנית מבצעית, תרם לנדסמן תרומה חשובה בטיפוח דור המשך של מהנדסים ומדענים צעירים שממשיכים כיום את דרכו ורעיונותיו. לנדסמן התחתן עם לינה פיסטויה (רחל בן ארצי) בשנת 1957, והיה אב לשלושה ילדים, סב לשבעה נכדים. סרג' לנדסמן - מר מכ"ם הישראלי, פרופ' עלי לוין
רכס וייטסייל

רכס וייטסייל (באנגלית: Whitesail Range; מילולית: רכס המפרש הלבן) הוא רכס הרים המהווה תת-רכס של רכסי טאהצה, בצפון פרובינציית קולומביה הבריטית שבקנדה. שטח הרכס 808 קמ"ר, גובהו 1,414 מטרים מעל פני הים, והוא ממוקם צפונית לנהר וייטסייל. שם הרכס אומץ רשמית ב-15 ביולי 1936. רכס וייטסייל באתר ממשלת קולומביה הבריטית רכס וייטסייל באתר summitsearch מידע גאולוגי על רכס וייטסייל תצלום לוויין ומידע גאוגרפי מפה טופוגרפית של רכס וייטסייל מזג אוויר עדכני עבור רכס וייטסייל תחזית מזג אוויר עדכנית עבור רכס וייטסייל סטטיסטיקות מזג אוויר עבור רכס וייטסייל לפי מקור אחר 305 קמ"ר מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
אורוויל פרימן

אורוויל לות'רופ פרימן (באנגלית Orville Lothrop Freeman;‏ 9 במאי 1918 - 20 בפברואר 2003) היה פוליטיקאי אמריקאי מהמפלגה הדמוקרטית אשר כיהן כמזכיר החקלאות של ארצות הברית בשנים 1961–1969 תחת הנשיאים ג'ון פיצג'רלד קנדי ולינדון ג'ונסון. בנוסף על כך הוא שימש כמושל מינסוטה בשנים 1955–1961. פרימן נולד ב-9 במאי 1918 במיניאפוליס שבמינסוטה. בשנת 1940 החל ללמוד משפטים באוניברסיטת מינסוטה. הוא סיים את לימודיו בשנת 1946. במהלך לימודיו, התיידד פרימן עם יוברט האמפרי, אשר הפך בשנים שלאחר מכן לעמית פוליטי. בנוסף על האמפרי, פרימן פגש באוניברסיטה גם את אשתו, ג'יין שרלוט שילדס. הם נישאו ב-2 במאי 1942 והיו להם שני ילדים. לאחר המתקפה על פרל הארבור בשנת 1941, גויס פרימן כחייל מילואים ועבר הכשרה בבסיס חיל הנחתים קוונטיקו. הוא בתחילה שירת באזור סן דייגו שבקליפורניה. לאחר מכן הוא עבר הכשרה נוספת בניו זילנד ובגוודלקנל. קרבותיו הראשונים היו בנובמבר 1943 במהלך המערכה בבוגנוויל. במהלך הקרבות, הוא נפצע בלסת ובזרועו השמאלית. הוא חזר לארצות הברית בשנת 1944 ומעולם לא השתקם לגמרי מהפציעה. לאחר המלחמה הוא זכה בעיטורים לב הארגמן ובמדליית הניצחון במלחמת העולם השנייה. בשנת 1950 ניסה פרימן להתמודד לתפקיד היועץ המשפטי לממשל ובשנת 1952 התמודד לתפקיד מושל המדינה. הוא הפסיד בשתי המועמדויות. בסופו של דבר הוא נבחר למושל בשנת 1954. הוא נבחר שוב לתפקיד בשנים 1956 ו-1958, אך הפסיד בשנת 1960. כתוצאה מההפסד, הוא מונה על ידי הנשיא הדמוקרטי החדש ג'ון פיצג'רלד קנדי לתפקיד מזכיר החקלאות. הוא החזיק בתפקיד זה גם לאחר הירצחו של קנדי בנובמבר 1963. הוא החזיק בתפקיד זה לאורך כל כהונתו של לינדון ג'ונסון עד למינויו של הממשל הרפובליקני של ריצ'רד ניקסון ב-20 בינואר 1969. לאחר תפקיד זה הוא עסק בייעוץ ובמשפטים. פרימן נפטר מסיבוכים של מחלת אלצהיימר ב-20 בפברואר 2003 במיניאפוליס. מדיה וקבצים בנושא אורוויל פרימן בוויקישיתוף אורוויל פרימן, באתר "Find a Grave" (באנגלית)
וייטסייל

האם התכוונתם ל... רכס וייטסייל – רכס הרים בצפון פרובינציית קולומביה הבריטית שבקנדה. אגם וייטסייל – אגם בצפון פרובינציית קולומביה הבריטית